નોંધનીય છે કે આજકાલ દેશમાં કોઇને કોઇ વિવાદ વધી જ રહ્યો છે. પહેલા તે બંધ હતો અને હવે ઉપવાસ. જો કે જે રીતે કર્ણાટકમાં વિધાનસભાની ચૂંટણી આવી રહી છે તે જોતા પણ મોદી અને અમિત શાહનો આ ઉપવાસ ખાસ મહત્વ ધરાવે છે. ગુજરાત વિધાનસભા પહેલા પણ પીએમ મોદી મણિશંકર અય્યરની ટિપ્પણી પર દુખી વોટ લઇ ગયા હતા. આ વખતે કર્ણાટકની ચૂંટણી પહેલા વિપક્ષ કામ નથી કરવા દેતું કહીને વોટ બેંક પર અસર કરે તો કંઇ નવાઇ નહીં. હાલ થોડા દિવસ પહેલા અન્ના હજારે પણ ઉપવાસ પર બેઠા હતા અને તે સાથે વિદ્યાર્થીઓ પણ. જે પછી રાહુલ ગાંધીએ પણ 9 એપ્રિલના રોજ 5 કલાકનો ઉપવાસ રાખ્યો હતો. જો કે ભારતના ઇતિહાસમાં પહેલી વાર બની રહ્યું છે કે શાસક પક્ષમાં હોવા છતાં વિરોધ કરવા માટે શાસક પક્ષને ઉપવાસ રાખવો પડે. ત્યારે 12 એપ્રિલે ભાજપ દ્વારા વિપક્ષના વિરોધમાં ઉપવાસ રાખવામાં આવશે.